บิทเท่อร์ ฯ สาขานี้ตั้งอยู่ในโครงการทีที การ์เด้นท์+เป็นร้านขนาดเล็กแต่รสชาติไม่เล็กค่ะ แนวการตกแต่งร้านให้ทั้งความรู้สึกสนุกและผ่อนคลายไปพร้อมกัน เซทเฟอร์นิเจอร์ลงตัวจะมาเดี่ยว/คู่/แกงค์ รับได้หมด แข็งแรงและที่สำคัญนั่งสบายค่ะ desserts menu ที่สั่งมาทาน: 1.บานาน่าโรตี ตัวโรตีจัดวางด้านล่างแต่งหน้าด้วยไอศครีมโฮมเมดรสช็อคโกแลต กล้วยหอมอยู่เคียงข้าง ทานทุกอย่างพร้อมกัน แป้งโรตีกรอบ+ไอศครีมช็อคโกแลตรสเข้มข้น+กล้วยหอมฉ่ำ กรอบ เหนียวนุ่ม ไม่หวานหรือเลี่ยนเลยค่ะ ใช้ได้เมนูนี้ 2.พิซซ่ากล้วย แบบแป้งบางกรอบ กัดลงไปหลังจากเจอกล้วยแล้วก็จะได้ทั้งความหอมและรสชาติเบา ๆ ของชีส อร่อยดีค่ะ 3.บิทเท่อร์ สวีท โทสต์ อันเป็นซิกเนเจอร์ของร้าน ขอยกให้เป็นเมนูเด็ด ตัวโทสต์โฮมเมด เนื้อแน่น เหนียวนุ่ม ลงตัวมาก ๆ กับไอศครีมโคโค่นัท (ขอเปลี่ยนเป็นรสนี้ค่ะ) และวิปครีม อร่อยค่ะ เครื่องดื่ม เลือกอเมริกาโน่มาเบรกความหวานค่ะ รสชาติกาแฟไม่ดุดัน กลาง ๆ ทานได้เรื่อย ๆ พอได้ พอใจ ในส่วนของงานบริการ พนักงานเอาใจใส่ดูแล ท้ายสุดในส่วนของราคาก็เบา สบายกระเป๋าค่ะ